**Tiszavasvári Város Önkormányzata**

**Képviselő-testülete**

**10/2014. (I.13.) Kt. számú**

**határozata**

**a kóbor, illetőleg veszélyes állatok befogását, valamint elszállítását biztosító szolgáltatási szerződés módosításának elfogadásáról**

Tiszavasvári Város Önkormányzata Képviselő-testülete – az állatok védelméről és kíméletéről szóló 1998. évi XXVIII. törvény 48/A. § (3)-(4) bekezdésében kapott felhatalmazás alapján – **a kóbor, illetőleg veszélyes állatok befogását, valamint elszállítását biztosító szolgáltatási szerződés módosításának elfogadásáról szóló előterjesztésével kapcsolatban az alábbi döntést hozza:**

1. A kóbor, illetőleg veszélyes állatok befogásáról, valamint elszállításáról a határozat-tervezet mellékletét képező szolgáltatási szerződést a szerződés mellékleteként szereplő díjtételekkel elfogadja.
2. Felhatalmazza a polgármestert a szolgáltatási szerződés megkötésére és aláírására.

**Határidő:** azonnal **Felelős:** Dr. Fülöp Erik

polgármester

**Dr. Fülöp Erik Bundáné Badics Ildikó**

**polgármester jegyző**

10/2014. (I.13.) Kt. sz. határozat melléklete

SZOLGÁLTATÁSI SZERZŐDÉS

Mely egyrészről a **Szabolcs-Factum Kereskedelmi és Szolgáltató Kft.** (székhelye: 4320 Nagykálló, Csokonai u. 8. szám; Levelezési cím: 4503 Tiszarád, Szabadság u. 50.; adószám: 13306791-2-15; a Szabolcs Takarékszövetkezetnél vezetett bankszámlaszám: 68800109-11059888; képviselője: Képes Lajos ügyvezető igazgató), mint **Szolgáltató,**

Másrészről **Tiszavasvári Város Önkormányzata** (képviselője: Dr. Fülöp Erik polgármester), mint **Megrendelő** között az alábbi tartalommal jön létre:

1. A szerződő felek megállapodnak, hogy Megrendelő közigazgatási területén a *kóbor ebek, illetőleg veszélyes állatok (ebek, macskák) befogását* a Szolgáltatóval végezteti. Megrendelő tudomásul veszi, hogy a felmerülő költségek ***(maximált összegben)*** az 1. sz. mellékletben vannak megállapítva, melyeket a Szolgáltató felé térít meg. A törvényben meghatározott tartási idő letelte után a befogott állatok kiírtásához a település jegyzője hozzájárul.
2. A szolgáltatás elvégzésének helye:

* kóbor, illetőleg veszélyes állatok befogása esetén: **Tiszavasvári Város belterülete**

1. A szolgáltatás végzésére a Megrendelő szükséglete szerint külön jelzése alapján, és a felek által egyeztetett időpontban kerül sor.
2. Szerződő felek az 1. számú mellékletben meghatározott szolgáltatási díj mértékét minden év január 31. napjáig felülvizsgálják, és tárgyév március 1. napjával – maximum – az előző évi infláció mértékével megemelik.
3. A szolgáltatási díjat a Szolgáltató által a megrendelés elvégzését követően benyújtott számla alapján a Megrendelő a számla kézhezvételét követő 15 napon belül az alábbi bankszámlaszámra utalja át:

**68800109-11059888**

1. Ez a szerződés a szerződéskötés napjával, határozatlan időre lép hatályba.
2. A Szolgáltató az elvégzett munkáról – a rá vonatkozó szabályok szerint – nyilvántartást vezet, melyet a megrendelés elvégzését követően a Megrendelő képviselője aláírásával hitelesít.
3. A felek bármelyike jogosult a szerződést a naptári negyedév utolsó napjára, 30 napos felmondási idő megtartásával felmondani.
4. A Megrendelő a Szolgáltató súlyos szerződésszegése esetén jogosult a szerződést azonnali hatállyal felmondani. Súlyos szerződésszegésnek minősül az, ha a Szolgáltató vállalt kötelezettségének két alkalommal felszólításra sem tesz eleget.
5. A jelen szerződésben nem szabályozott kérdésekben a Polgári Törvénykönyv rendelkezései irányadóak.

A felek jelen szolgáltatási szerződést – amely az első oldalon 10 sorszámozott pontba szedve 4 (négy) eredeti példányban készült – mint akaratukkal és egybehangzóan tett nyilatkozataikkal mindenben egyezőt jóváhagyólag aláírták.

Kelt: .........................................

*P.H.*

**Szolgáltató Megrendelő**

ügyvezető igazgató polgármester

1. számú melléklet a Szabolcs-Factum Kft-vel kötött szolgáltatási szerződéshez

**A kóbor ebek, illetőleg veszélyes állatok (ebek, macskák) befogásával kapcsolatos szolgáltatási díjak**

1 kóbor állat elszállítása, karantén esetén is: 14.500,- Ft+Áfa

Kiszállási díj: 135,- Ft+Áfa/km

5 db.,vagy a feletti befogás esetén a kiszállási költségből 50% kedvezményt ad a szolgáltató.

Tartási díj: 800,-Ft/nap

- Jegyzői, vagy rendőrhatósági határozat alapján karanténba történő elhelyezés esetén.

Amennyiben az elszállított állat gazdája jelentkezik és igényt tart rá köteles az addigi tartási költséget megtéríteni az esetlegesen felmerülő egyéb (pl. állatorvosi) költségekkel együtt.

A tartási díj, az állatorvosi költség abban az esetben kerül felszámolásra, ha az elszállított ebért jelentkezik a gazdája. Ez a költség az eb gazdáját terheli.

Tulajdonostól elszállított állat tartása során keletkezett költségeket, mely magába foglalja az állat elszállításának, tartásának, a kiszállási díj és az állatorvosi vizsgálat díjait, a Megrendelő téríti meg a Szolgáltató felé, mely költségeket a tulajdonostól más jogi úton hajthat be.